钦定古今图书集成/明伦汇编/官常典/第065卷 > 东海哀王冲
## 钦定古今图书集成/明伦汇编/官常典/第065卷 > 东海哀王冲

按《晋书》本传：“东海哀王冲，字道让，元帝以东海王越
世子毗没于石勒，不知存亡，乃以冲继毗后，称东海
世子。以毗陵郡增本封，邑万户，又改食下邳兰陵。以
越妃裴氏为太妃，拜长水校尉，高选僚佐。以沛国刘
耽为司马，颍川庾怿为功曹，吴郡顾和为主薄。永昌
初，迁中军将军，加散骑常侍。及东海太妃薨，因发毗”
丧，冲即王位，以荥阳并东海国，转车骑将军，徙骠骑
将军。咸康七年薨，年三十一。赠侍中、骠骑大将军、仪
同三司。无子。成帝临崩，诏曰：“哀王无嗣，国统将绝，朕
所哀怛。其以小晚生弈继哀王为东海王。”以道远，罢
荥阳，更以临川郡益东海。及哀帝以琅琊王即尊位，
徙弈为琅琊王。东海国阙，无嗣。弈后入纂大业，桓温
废之，复为东海王。既而贬为海西公，东《海国》又阙嗣。
隆安三年，安帝诏以“会稽《忠王》”次子彦璋为东海王，
继《哀王》为曾孙，改食吴兴郡。为桓元所害，国除。